section_heading: Husitski ratovi
paragraph_text: Godine 1428. vodio je drugi pohod protiv Turaka, ali opet sa slabim učinkom. Godine 1431. otišao je u Milano gdje je 25. studenoga primio željeznu krunu Kralja Italije, nakon čega je ostao neko vrijeme u Sienni, pregovarajući za svoju krunidbu kao cara, te za priznavanje Bazelskog koncila od strane pape Eugena IV. Okrunjen je za cara u Rimu 31. svibnja 1433.; nakon toga se vraća u Češku, gdje je bio priznat kao kralj godine 1436., iako je njegova vlast bila jedva nešto više od nominalne.